Sidney Rigdon
Sidney Rigdon syntyi Alleghenyn piirikunnassa Pennsylvaniassa, noin 10 mailia Pittsburghistä etelään. Hän oli nuorin William ja Nancy Rigdonin neljästä lapsesta. Rigdonin isä toimi maanviljelijänä, ja Sidney asui ja työskenteli isänsä tilalla, kunnes hänet maaliskuussa 1819 kutsuttiin paikallisen baptistiseurakunnan pastoriksi. Kesäkuussa 1820 hän meni naimisiin toisen baptistisaarnaajan, Adamson Bentleyn, sisaren Phoebe Brookin kanssa. Hän muutti Pittsburghiin paikallisen baptistiseurakunnan pastoriksi.
Sidney Herbert
Sidney Herbert (16. syyskuuta 1810 – 2. elokuuta 1861) oli englantilainen poliitikko. Hänet valittiin parlamentin alahuoneeseen konservatiivipuolueen edustajaksi vuonna 1832. Vuonna 1845 hän pääsi hallitukseen sotaministeriksi. Krimin sodan aikana hän oli vastuussa sotaan liittyvistä käytännön asioista kuten sotilassairaaloiden johtamisesta. Herbert lähetti Florence Nightingalen hoitamaan sodassa haavoittuneita.